Som du kan se i vores råd ovenfor, afhænger kameratypen af hver vloggers specifikke behov.
Mange vloggere foretrækker spejlløse modeller for at få en god kombination af billedkvalitet, ydeevne og fleksibilitet. De bedste spejlløse vloggingkameraer har sensorer i høj opløsning, indbygget billedstabilisering for glattere videoer og mulighed for at udskifte objektiver, så de passer til forskellige videoscenarier. Disse modeller er relativt nemme at håndtere og bære rundt på. De fleste spejlløse kameraer har også porte til eksternt tilbehør som fx mikrofoner, hovedtelefoner og hot-shoe-lys.
For andre vloggere er portabilitet det vigtigste. Små kameraer som Insta360 Go 2 giver muligvis ikke fuld kreativ kontrol, men til gengæld er de nemme og praktiske til mere spontane optagelser. Kompakte kameraer som fx Sony ZV-1 er en god mellemvej for mange vloggere. Det byder på god billedkvalitet og manuelle kontrolmuligheder, samtidig med at det snildt kan passe i lommen.
Og så er der vloggere, der vælger kameraer, som er specielt egnede til deres optagelsesbehov. Robuste modeller som fx GoPro Hero 10 Black byder på avancerede tilslutningsmuligheder og kan bruges til livestreaming. Derudover kommer kameraet med masser af kreative tilstande i en hårdfør pakke, der gør det nemt at optage vlogs selv under ekstreme vejrforhold.
Vloggere, der streamer, mens de sidder stille, foretrækker ofte et webcam i god kvalitet som fx Razer Kiyo Pro. For dem, der leder efter et kamera, der er perfekt til at filme, mens de går og taler, er et kamera som DJI's Pocket 2 et rigtig godt valg.